በጠቅላይ ሚኒስትር ኃይለማርያም የሚመራ የልኡካን ቡድን ወደ ኦስትሪያ አቀና
– በኢፌድሪ ጠቅላይ ሚኒስትር ኃይለማርያም ደሳለኝ የሚመራ የልኡካን ቡድን ወደ ኦስትሪያ ቪየና ዛሬ አቀና፡፡የልኡካን ቡድኑ በቪየና በሚኖረው ቆይታ የተባበሩት መንግስታት የኢንዱስትሪ ልማት ድርጅት ባዘጋጃቸው ሁለት መድረኮች ላይ ይሳተፋል።የልኡካን ቡድኑ የተባበሩት መንግስታት የኢንዱስትሪ ልማት ድርጅት እንቅስቃሴን ለመደገፍ በተዘጋጀው መድረክ  ላይ እንዲሁም ከነገ ጀምሮ ለሁለት ቀናት በሚካሄደው ሁለተኛውየኢንቨስትመንት አሳታፊ የኢንዱስትሪ ልማትን ለማስፋት በተዘጋጀው የአጋሮች ስብሰባ ላይ ይሳተፋል።ድርጅቱ በማደግ ላይ የሚገኙና በኢኮኖሚ ልማታቸው ፈጣን እድገት እያስመዘገቡ ያሉ አገሮችን በኢንዱስትሪ ልማት ይደግፋል።ቪየና እንደ አውሮፓውያን አቆጣጠር በ1966 ለተመሰረተው ለዚህ ድርጅት መቀመጫ ስትሆን ከኒውዮርክ፣ ጀኔቫና አዲስ አበባ በመቀጠል የተባበሩት መንግስታት አራተኛዋ መቀመጫ ናት። (ኢዜአ)